ועדת הכספים, כנסת 25, פרוטוקול מספר 184, 2023-07-03 00:00

משה גפני: שלום, אני מתכבד לפתוח את ישיבת ועדת הכספים

משה גפני:  אנחנו דנים ביישום החלטת הממשלה לעניין מתן העדפה במכרזי רכש ממשלתי לטובין שיוצרו במפעלים הממוקמים ביישובי עוטף עזה

משה גפני:       אנחנו דיברנו על זה כמה פעמים וגם הייתה החלטת ממשלה בעניין של מתן העדפה לתוצרת שיוצרה במפעלים הממוקמים ביישובי עוטף עזה

משה גפני:  הייתה החלטה בשדרות, החלטת ממשלה שהתקבלה ביישוב שם

משה גפני:  ואני כשבחנתי את העניין, אני הרבה שנים עוסק בעניין הזה, גם בחקיקה הראשית שמדברת על זה וגם בהחלטת שהתקבלו

משה גפני:  נמצא פה מישהו מסינרג’י?     

ניסים פרץ: כן

משה גפני: כן

משה גפני:  אז תכף אני אתן לך

משה גפני:  אני עקבתי אחרי הדבר הזה ואני התפלאתי מאוד שלא יישמו את ההחלטה, החלטת הממשלה, שיוצרת בעיה לכמה מפעלים

משה גפני:  בין היתר לסינרג’י, שאנחנו מטפלים במפעל הזה כבר הרבה זמן

משה גפני:  ובינתיים מתברר לי כמה דברים עד שהגענו לכאן

משה גפני:  אני שמתי את זה בסדר היום

משה גפני:  אמרתי שצריך לקיים פה את הדיון הזה ולהביא את מי שצריך להביא בנושא הזה

משה גפני:  בינתיים מתברר, זה כנראה לא בגלל ששמנו את זה בסדר היום, כנראה זה נעשה מאליו

משה גפני:  הוציאו תקנות על הנושא הזה של העדפת תוצרת הארץ

משה גפני:  יצאו תקנות שעד ה-15

משה גפני: 7

משה גפני: 2023, נכון? צריך לקבל את עמדת הציבור בעניין

משה גפני:  ובעצם מיולי 2020 אין העדפה מתקנת שיוצרת בעיה

משה גפני:  ותכף נשמע אותה

משה גפני:  ובינתיים מתברר גם שאת ההחלטה הזאת של התקנות אמרו שיעבירו לוועדת החוקה, כיוון שוועדת החוקה היא הוועדה שאמורה לעסוק בעניין הזה

משה גפני:  יכול להיות שהם לא רצו שזה יהיה אצלי, כיוון שאני יותר מידי בוחש בעניין

משה גפני:  וזה נכון, אני לא מפסיק ולא מרפה מהעניין

משה גפני:  זה לא הדבר היחיד שאני עוסק בו, בנושא של מפעלים, בוודאי במפעלים שנמצאים בעוטף עזה

משה גפני:  מפעל סינרג’י, אני אתן לך קודם לדבר בעניין

משה גפני:  אם אפשר, לא באריכות

משה גפני:  בבקשה

רונן יחזקאל: בוקר טוב, רונן יחזקאל, מנכ"ל סינרג'י בשדרות

רונן יחזקאל:  אז קודם כל, תודה כבוד יושב הראש, על הזימון הזה

רונן יחזקאל:  וכמו שאתה תמיד עושה, אתה מזמן

רונן יחזקאל:  אני מדבר בשם המפעלים כולם, לא רק בשם המפעל של סינרג'י

רונן יחזקאל:  ואכן, כמו שאמרת, אנחנו מיולי 2020, ללא לאות מנסים לקדם את הארכת הוראת השעה

משה גפני: עד 2020 הייתה העדפה של תוצרת הארץ

רונן יחזקאל: נכון

רונן יחזקאל:  חמש שנים מאז מבצע "צוק איתן"

רונן יחזקאל:  עכשיו, מיולי 2020, אתה יודע, כל פעם היה משהו אחר

רונן יחזקאל:  ממשלה כזו, ממשלה אחרת, ואנחנו מסבב לסבב ממשיכים בשלנו

רונן יחזקאל:  ובינתיים מפסידים לא מעט עסקאות בגלל הנושא הזה של העדפת תוצרת הארץ

רונן יחזקאל:       בזכות הרבה הרבה מאמצים והרבה הרבה דיונים, באמת התקבלה החלטת ממשלה באפריל השנה

רונן יחזקאל:  אבל כמו אז, גם היום, אנחנו כל הזמן מסתכלים קדימה בציפייה שזה יקרה

רונן יחזקאל:  אוקיי? היום אנחנו רואים שזה עד ה-15 ביולי הציבור אמור להגיש את ההערות שלו

רונן יחזקאל:  אחר כך, ככל הנראה, יהיה דיון בהערות שמוגשות

רונן יחזקאל:  אחר כך זה יעבור לוועדת חוקה, שבימים אלו אנחנו רואים כמה היא עסוקה

רונן יחזקאל:  ועדת חוקה, בניגוד לוועדת הכספים, פחות מכירה את הנושא הזה, אז אני מניח שגם שם יצטרכו לדון בנושא

רונן יחזקאל:  נגיע לפגרה ולאט לאט הזמן מתמשך

רונן יחזקאל:  אנחנו כל הזמן בציפייה ואנחנו רואים את הזמן מתמשך

רונן יחזקאל:  בו בזמן שלנו לא מחכים, המכרזים יוצאים, העבודה מבוצעת על ידי גורמים אחרים

רונן יחזקאל:  ולנו נורא חשוב

רונן יחזקאל:  אנחנו מבינים את התהליכים, אנחנו מבינים את הפרוצדורות

רונן יחזקאל:  חשוב לנו שיהיה איזה שהוא דד-ליין שבא ואומר בסדר, ברגע שיאשרו את ההחלטות האלה, להחיל את זה אפילו רטרואקטיבית להחלטת הממשלה

רונן יחזקאל:  זאת אומרת שהזמן יעצור וכן נוכל להשתמש במה שנתנו לנו

רונן יחזקאל:  כי אחרת, נתנו לנו משהו שאנחנו לא יכולים לעשות בו באמת שימוש

רונן יחזקאל:  אז זו הבקשה שלנו

ינון אזולאי: ביקשתם בהערות הציבור, מישהו דיבר על הרטרואקטיביות?     

רונן יחזקאל: אנחנו מתכוונים להגיש להערות הציבור את הבקשה לרטרואקטיביות

ינון אזולאי: רגע, בעבר איך זה התנהל? היה רטרואקטיבי בעבר?     

רונן יחזקאל: לא

ינון אזולאי: תוך כמה זמן זה עבר מאז הערות הציבור עד שבסופו של דבר זה יושם? עד שהייתה החלטה סופית?     

רונן יחזקאל: זה היה בדיוק אותו דבר

רונן יחזקאל:  זו הייתה פעם אחת ויחידה וככה זה יושם

ינון אזולאי: כן, אני שואל כמה זמן זה לקח?     

רונן יחזקאל: עוד פעם, 30 יום מההחלטה

ינון אזולאי: היה את תזכיר החוק שפורסם 21 יום להערות הציבור

ינון אזולאי:  לאחר ה-21 יום זה חזר לדיון באוצר

ינון אזולאי:  מה-21 יום האלה כמה זמן עד שבסופו של דבר קיבלתם את האישור?     

רונן יחזקאל: אין לי תשובה טובה

רונן יחזקאל:  אני לא ניהלתי את החברה באותה תקופה

רונן יחזקאל:  אפשר לחזור עם תשובה מוסדרת

ינון אזולאי: אוקיי

ינון אזולאי:  אבל אפשר לבדוק את זה, הרב גפני, להמליץ על העניין של הרטרואקטיביות

ינון אזולאי:  זה לא משהו, כי זה כבר היה קיים, אנחנו לא באים לעשות פה משהו שהוא חדש

משה גפני: נכון

משה גפני:  רגע, כבר, כבר

משה גפני:  משרד האוצר, אני רוצה לדעת

משה גפני:  אלון קינסט, מנהל מחלקת מדיניות רכש ותשתיות בחשב הכללי

אלון קינסט: שלום

אלון קינסט:  כן, אז כמו שכבודו סקר בפתיחה, פרסמנו את טיוטת התיקון להערות הציבור

אלון קינסט:  המועד להגשת הערות הוא עד ה-15 לחודש

משה גפני: למה אתם החלטתם שזה עובר לוועדת החוקה? זה החוק?     

דבורה ביטון: כדי לסחוב עוד קצת זמן

דבורה ביטון:  צריך לסיים עם זה כבר

משה גפני: מה אתה אומר? לא, אבל זאת אומרת, זה בסדר מבחינתך הסקירה שלי? מה בינתיים היה? למה הכול נסחב? למה אני צריך ללכת ולבקש ולדבר עם מנכ"ל ראש הממשלה ולדבר עם שר האוצר? למה התהליך הזה? למה השתדלנות שלי? למה?     

דבורה ביטון: בסוף יש מפעל בחוסר ודאות ועובדים בחוסר ודאות

משה גפני: למה זה? כן, למה זה? אתה יודע להסביר?     

אלון קינסט: אנחנו נקראנו והשתתפנו בכל הדיונים המקצועיים שנדרשנו לכך

משה גפני: נקראתם על ידי מי?     

אלון קינסט: גם בדיון שהיה פה

משה גפני: אה, פה כן

אלון קינסט: וברגע שהתקבלה החלטה מקצועית אנחנו פעלנו כדי לקדם אותה

משה גפני: למה זה לקח זמן?      

ינון אזולאי: אני יכול לחדד, הרב גפני?     

משה גפני: כן, בבקשה

ינון אזולאי: אומר הרב גפני, מאז שהייתה החלטה, אנחנו יודעים שזה היה מונח, לא פורסם להערות הציבור

ינון אזולאי:  אני אוסיף מעצמי ואומר, אני יודע שהחשב הכללי התנגד לכך

ינון אזולאי:  זו שאלה ראשונה

ינון אזולאי:  אז מה קרה, אם עכשיו הוא לא התנגד גם אחרי תסקיר חוק אנחנו יודעים זה ממשיך לרוץ

ינון אזולאי:  זה אחד

ינון אזולאי:  ואם יש לכם, תוך כמה זמן אתם תאשרו את ההחלטה ותעבירו אותה לוועדת החוקה

ינון אזולאי:  והדבר הנוסף הוא מה ששאל מסינרג’י, איך השם?      

רונן יחזקאל: רונן

ינון אזולאי: רונן

ינון אזולאי:  האם לפי דעתכם רטרואקטיביות זה דבר שהוא בסדר? כלומר, אני יודע שזה בסדר, רק תאשרו את זה

אלון קינסט: אז אני אתייחס לכל החלקים של השאלה

אלון קינסט:  נכון, כמו שאמרת, וכמו שגם הצגתי פה בדיון הקודם, אנחנו התנגדנו להחלטה

אלון קינסט:  ברגע שלא התקבלה עמדתנו, מרגע שלא התקבלה עמדתנו המקצועית אנחנו פועלים כנדרש כדי לקדם את התיקון במהירות האפשרית

ינון אזולאי: אגב, העמדה שלכם הייתה מלכתחילה ככה או שרק אחרי החלטה הבעתם את הדעה שלכם?     

אלון קינסט: מלכתחילה

אלון קינסט:  אני עושה הבחנה בין להביע את עמדתנו המקצועית לבין לקדם החלטות שמתקבלות

אלון קינסט:  ברגע שהתקבלה החלטה, מרגע זה אנחנו מקדמים אותה במהירות האפשרית

אלון קינסט:  הכנו את התסקיר, עברנו את כל הפרוצדורה הנדרשת, פרסמנו להערות הציבור

אלון קינסט:  ומבחינתנו, ככל שלא יתקבלו הערות, אנחנו באותו יום או באותו שבוע אנחנו נעביר את זה הלאה להמשך תהליך חקיקה בוועדת חוקה

אלון קינסט:       אני רק אגיד שאחד, לו"ז ועדת חוקה הוא לא, מן הסתם לא בידיים שלנו

ינון אזולאי: לא בידיים שלכם, זה ברור

אלון קינסט: זה דבר אחד

אלון קינסט:  דבר שני, צריך להבחין בין מקרה שבו אנחנו ממשיכים לקדם, כמו שהוא, התקבלה החלטת הממשלה, את נוסח התקנות הקודמות as is שזו פרוצדורה אחת

אלון קינסט:  או שיש דיונים על הנוסח עם בקשות לתיקונים כאלה ואחרים, שזו פרוצדורה שנייה

אלון קינסט:  ששם אנחנו נצטרך לבחון, לגבש עמדה מקצועית

אלון קינסט:  כרגע על הפרק עומדים שני דברים: אחד, בקשה של משרד הביטחון לתיקון שבעינינו הוא תיקון טכני שנוגע למועד הגשת האישור של רואה חשבון

אלון קינסט:  שאנחנו פנינו למשרד הכלכלה, יושבת פה נציגת משרד הכלכלה

משה גפני: לא, לא הבנתי

משה גפני:  מה הבקשה של משרד הביטחון?     

אלון קינסט: הבקשה של משרד הביטחון היא להעביר את השלב של אישור רואה החשבון משלב הגשת ההצעה לשלב השתכללות הזכייה

אלון קינסט:  כדי להקל את הפרוצדורה המכרזית

אלון קינסט:  זאת הבקשה

אלון קינסט:  בעינינו, אנחנו לא רואים מניעה להכניס את התיקון הזה

אלון קינסט:  אנחנו מחכים לשמוע את עמדת משרד הכלכלה בנושא

אלון קינסט:       ושוב, אני מפריד בין שני ערוצים: אחד שאנחנו מתקדמים עם הנוסח as is ואז אני חושב שהתהליך יהיה מהיר

משה גפני: ב-15

משה גפני: 7

משה גפני: 2023 לא תהיינה הערות או לא תהיינה הערות דרמטיות

אלון קינסט: אז אנחנו מעבירים לוועדת חוקה ומבקשים להתחיל לקדם

משה גפני: באותו יום או באותו שבוע אתם מעבירים לוועדת החוקה?     

אלון קינסט: כן

משה גפני: אני מבקש רק שנעקוב אחרי זה כאן

דבורה ביטון: לפני שנצא לפגרה אדוני, שהדברים יתקדמו

משה גפני: בסדר

משה גפני:  אני מבקש להיות בדיון בוועדת החוקה

משה גפני:  אני אמרתי את זה בוועדת החוקה, אני מתכוון לבוא לשם

דבורה ביטון: אדוני יודע מה קורה בוועדת החוקה בימים האלה

משה גפני: לא חשוב, אבל אני מסתכל על זה

דבורה ביטון: שיימצא לנו את החלון המתאים

משה גפני: כן, על זה אני מסתכל

משה גפני:  בסדר, נראה מה שאנחנו עושים

אלון קינסט: עוד שתי הערות ברשותך

משה גפני: אז רגע, אני אתן לה, בגלל שהיא צריכה לצאת

משה גפני:  אז אחרי זה אתה תמשיך

דבורה ביטון: כבוד יושב הראש, תודה רבה

דבורה ביטון:  אני רוצה להגיד לכבוד יושב הראש, הוא גם יודע, שאני לא חברה בוועדת כספים

דבורה ביטון:  אבל באמת שדרות, המפעל, מאוד מאוד קרוב לליבי

דבורה ביטון:  אנחנו יודעים שמדובר בעובדים שם, במפעל שבאמת מעסיק ומפרנס

דבורה ביטון:  וקצת חורה לי באמת הסחבת הבירוקרטית הזאת, שזה די, כאילו די, צריך תשובות

דבורה ביטון:  כי זה נראה שעוד ישיבה ועוד ישיבה וכן חוקה, לא חוקה

דבורה ביטון:  אני סומכת על כבוד יושב הראש

דבורה ביטון:  אני יודעת כמה הוא נלחם

דבורה ביטון:  וברור לי שוועדת החוקה תהיה לא פשוטה

דבורה ביטון:  אנחנו יודעים באיזה תקופה אנחנו נמצאים

דבורה ביטון:  והלוואי וישימו דברים, שיקולים אחרים, ויתנו את הדעת על הנושא של המפעל

דבורה ביטון:      ובנושא הזה, אני מקווה אדוני, שב-15 כשזה יעבור לוועדת חוקה, אז שבאמת יאושר עוד לפני הפגרה, כי אחרת אנחנו מגיעים עוד פעם למשב החורף וצריך לסיים עם זה אדוני

דבורה ביטון:  זה באמת, אנשים גם באים מהמפעל, עוזבים, זה ימי עבודה

דבורה ביטון:  ושלא נדבר על החרדה של העובדים שלא יודעים מה מצבם שם

דבורה ביטון:  תודה אדוני

משה גפני: תודה רבה

משה גפני:  רגע, אני תכף אתן לך

משה גפני:  אני רק רוצה שתמשיך

אלון קינסט: עוד שתי הערות לסיום

אלון קינסט:  אחד, המחויבות שלנו לקידום התהליך במהירות האפשרית באה לידי ביטוי גם בכך שאנחנו לא יוזמים שינויים לנוסח

אלון קינסט:  בידיעה שכל יוזמה שלנו לשינוי תגרור אחריה גם דיונים ומחלוקות ותוביל להתמשכות התהליך

אלון קינסט:  אז מבחינתנו אנחנו מתקדמים עם הנוסח כמו שהוא

אלון קינסט:  כשברקע, אני אומר, אחד, יש את הבקשה של משרד הביטחון

אלון קינסט:  אז צריך למצות איתה את הדיון ולהחליט לגבי זה

אלון קינסט:  ושתיים, יש את מה שעלה בדיון

משה גפני: אמרת זו בקשה טכנית

אלון קינסט: כן, שבעינינו היא בקשה טכנית

אלון קינסט:  ושתיים, הנושא של הרטרואקטיבי שכמובן נצטרך להעביר אותו לבחינה משפטית

אלון קינסט:  למיטב ידיעתי זה בלתי אפשרי

אלון קינסט:  אני לא יועץ משפטי, אז אני נזהר

ינון אזולאי: למה זה בלתי אפשרי? בהטבה זה לא בלתי אפשרי

ינון אזולאי:  זה הטבה, למה זה לא הטבה?     

עופר קורלנדר: אפשר להעיר על זה אדוני?     

אלון קינסט: אז אני אגיד שוב, אני לא יועץ משפטי

עופר קורלנדר: - - - לקבוע שכל מכרז שלא הוגשו בו הצעות עדיין זה יחול עליו

עופר קורלנדר:  ואז אין לך בעיה משפטית רטרואקטיבית

אלון קינסט: זה לא רטרו

עופר קורלנדר: מבחינה משפטית אין עם זה בעיה אמיתית

משה גפני: רגע, אבל שנייה

משה גפני:  בסדר, עם כל הכבוד

אלון קינסט: אז אני לא אתייחס מבחינה משפטית

אלון קינסט:  אני רק אגיד שכל בקשה שתגיע במסגרת הערות הציבור אנחנו נעביר אותה לבחינה של הלשכה המשפטית ונתקדם משם

אלון קינסט:  אני לא יודע להתחייב כרגע

ינון אזולאי: אתה אומר המכשול היחידי מבחינתכם, ממה שאתה מבין, זה משפטי

אלון קינסט: ברטרואקטיביות כן

תמר בנתורה: זה נושא שיידון לגופו של עניין בוועדת חוקה

משה גפני: אפשר גם בלי לדון על זה

תמר בנתורה: בוודאי

תמר בנתורה:  אני חלילה לא אומרת שלא, רק לעניין של רטרואקטיביות

ינון אזולאי: היועצת המשפטית, אולי אנחנו נביא את זה לוועדת כספים? מה את אומרת?     

תמר בנתורה: החוק אומר, קובע ועדת חוקה

ינון אזולאי: אבל הרב גפני מבקש

אלון קינסט: אני אגיד עוד מילה רק, אני אפתח צוהר לנושא של הרטרואקטיביות

אלון קינסט:  אנחנו בעולם המכרזים, בהתייחסות לשאלתך על נושא הרטרואקטיביות

אלון קינסט:  בעולם המכרזים אנחנו לא נוהגים ככלל לעשות שינויים שהם רטרואקטיביים

אלון קינסט:  כי הכללים צריכים להיות ברורים לפני למתחרים

אלון קינסט:  זאת אומרת, אם ספקים התמודדו, הגישו הצעה, התבססו על סט כללים מסוים ואנחנו משנים את סט הכללים בדיעבד

אלון קינסט:  אז יש פה פגיעה באמון

ינון אזולאי: בעולם מתוקן הם לא היו צריכים לחכות שיהיה להם רטרו

עופר קורלנדר: אחד, זה נכון

עופר קורלנדר:  שתיים, כל עוד לא הוגשה הצעה זה גם בסדר

ינון אזולאי: אתה מבין את הבעיה? וגם מביאים לך פתרון, זה לא יהיה רטרואקטיבי, אבל אתה יודע מה? תדונו על זה בזה, ואם לא, אנחנו נצטרך לדון על זה פה בוועדת חוקה

ינון אזולאי:  כי בסופו של דבר איפה ייקבע, הנושא ייקבע פה בוועדת חוקה

ינון אזולאי:  כל שינוי יצביעו פה וייקבע

ינון אזולאי:  לא, אני לא צודק גברתי?     

אלון קינסט: אנחנו פתוחים לכל דיון

ינון אזולאי: אם אני לא צודק, תגידי

משה גפני: אני יכול לבקש ממך בקשה? את רצית להגיד משהו?     

גילה בן בסט: לא, אני לא חושבת שתהיה בעיה

ינון אזולאי: אין בעיה, אבל אני אומר, בסופו של דבר

משה גפני: רגע, שם ותפקיד?     

גילה בן בסט: גילה בן בסט ממשרד הביטחון

משה גפני: אז מה? אז מה? לגבי הרטרואקטיביות מה?     

גילה בן בסט: אני חושבת, שוב, שיש בעיה בשוויון

גילה בן בסט:  ברגע שאתה מבקש הצעות מחיר כל הכללים צריכים להיות ברורים לכולם

עופר קורלנדר: כן, אבל כל עוד לא הוגשה הצעת מחיר, זה עדיין ישים

עופר קורלנדר:  אוקיי, סבבה

ינון אזולאי: הבנתי, זה אני מסכים איתך

משה גפני: בסדר, תודה רבה

משה גפני:  יש לי בקשה אליכם, לא שגרתית

משה גפני:  כמו שאני מבקש מעצמי ללכת לוועדת חוקה, אפילו שאני ועדת כספים, בגלל שאני חושב שמדובר על עובדים, מדובר על הפרנסה שלהם

משה גפני:  מדובר על עובדים בשדרות, בעוטף עזה, שאנחנו נראים כמו חכמי חלם

משה גפני:  במקום כזה שהוא מתווך כל הזמן

משה גפני:  ויש שם את המפעל הזה שנמצא בסכנת סגירה אם לא תהיה ההעדפה של תוצרת הארץ

משה גפני:  והיה לי ויכוח על זה עם כמה שרים בממשלה

משה גפני:  אני רוצה לבקש מכם, הדבר היחיד שיהיה בהערות הציבור זה יהיה הרטרואקטיביות

משה גפני:  אני מבקש שתדונו על זה מוקדם, לא לדון על זה בסוף, זה הולך להיות

משה גפני:  הבקשה לרטרואקטיביות הולכת להיות המפעל בשדרות יגיש את הבקשה הזאת

משה גפני:  אם הוא לא יגיש, אנחנו נגיש

ינון אזולאי: תגישו את זה גם באותה צורה שאמרתם

רונן יחזקאל: בדיוק באותה צורה

אלון קינסט: לפני הגשת הצעת מחיר

משה גפני: בדיוק

משה גפני:  אני מבקש גם ממך, משרד הביטחון, וגם ממך מהחשב הכללי, תדונו על זה קודם

משה גפני:  יכול להיות שאתם תגידו שאי אפשר לעשות את זה ותעבירו את זה לוועדה

משה גפני:  אנחנו נעלה את זה בוועדה

אלון קינסט: מקובל

משה גפני: בסדר, תודה רבה

משה גפני:  אלכס מילר, איפה?      

אלון שוסטר: רק מילה

אלון שוסטר:  אני חי במקום הזה

אלון שוסטר:  אגב, המפעל נמצא על גבול שדרות, בשותפות בין שדרות לבין שער הנגב

אלון שוסטר:  זה נמצא בשער הנגב ואני מאוד גאה על אזור התעשייה הזה

אלון שוסטר:  לא פשוט להיות שם

אלון שוסטר:  הוא בסכנת סגירה מצד אחד ובסכנת טיווח, נדמה לי ששלוש או ארבע פעמים התפוצצה רקטה על המפעל ובוודאי בסביבה

משה גפני: רק להבהיר כדי שיידעו בפרוטוקול על מי אתה מדבר: אתה מדבר על מפעל סינרג’י

משה גפני:  לא אמרת, ראו על הפנים שלך שאתה מדבר על זה, אבל הפרוטוקול לא קורא את זה

ינון אזולאי: ערוץ הכנסת כן מראה על המסך, רק הפרוטוקול לא כתב

אלון שוסטר: אני רוצה לומר לכם מילה

אלון שוסטר:  אני מלא הערכה על היכולת שאני חושב שהיא אותנטית, כך אני תופס אותה, בין חובתך, זכותך וחובתך, חובתכם, להיאבק על העמדה המקצועית

אלון שוסטר:  כן? היום כשאנחנו מדברים בין הפוליטיקה לאנשי המקצוע

אלון שוסטר:  להיאבק על העמדה המקצועית

אלון שוסטר:  אבל מרגע שמתקבלת עמדה, ליישם אותה

אלון שוסטר:  עמדה מתקבלת, ליישם אותה

אלון שוסטר:  ופה החשש הוא מגרירת רגליים

אלון שוסטר:  ויש לזה כמובן, יש יכולת רבה משמעותית

אלון שוסטר:  ואנחנו שוטחים את בקשתנו וציפייתנו להימנע מזה

אלון שוסטר:  ובכלל זה הרצון לעשות מעשה של הוגנות הייתי אומר, כן? הרטרואקטיביות פה במצב הזה, שלא יהיה מצב של הרצחת וגם ירשת

אלון שוסטר:  גם השתהינו וגם לא נותנים את הפיצוי או את ההוקרה המתאימה

משה גפני: תודה רבה

משה גפני:  חבר הכנסת שוסטר, אני מעריך את הדברים שלך

משה גפני:  אתה גם גר שם והכול

משה גפני:  ואני מרשה לעצמי לחלוק עליך

משה גפני:  אני חולק על האמירה הזאת שיש גורמים מקצועיים

משה גפני:  עם כל הכבוד, אני נמצא פה 34 שנה

אלון שוסטר: גם אתה מקצועי

משה גפני: לא, זה לא הנושא של מקצועי

משה גפני:  אני רוצה שמישהו יסביר לי, כאשר אנחנו מדברים על חבל ארץ מטווח באופן קבוע על ידי המחבלים בעזה

משה גפני:  אנשים סובלים שם

משה גפני:  אלה שגרים בשדרות ועובדים במפעל הזה

משה גפני:  אמרת נכון, המפעל קיבל כמה פעמים, קיבל טיווח כזה

משה גפני:  עכשיו לבוא ולהגיד ככה: אנחנו לא מעדיפים את תוצרת הארץ

משה גפני:  למה? בגלל שב-2020 לא טיפלו בעניין זה, לא חשוב הסיבות

משה גפני:  נכונות, לא נכונות, עצלנות, חריצות – לא חשוב מה

משה גפני:  המפעל בסכנת סגירה

משה גפני:  תפקידה של מדינה, מקצועי, תפקידה של מדינה זה לסייע למפעל לעמוד על רגליו

אלון שוסטר: חד משמעית

משה גפני: הוא לא ביקש משהו אחר

משה גפני:  אנחנו קיימנו פה דיון עם חברת החשמל ואמרנו לחברת החשמל תזמינו מחברת סינרג’י, זה היה כבר לפני כמה שנים

משה גפני:  עכשיו, מה זה מקצועי? מה פירוש המילה מקצועי? אנחנו עוסקים במדינה או עוסקים באיזה משהו - - -     

אלון שוסטר: לא, הכוונה היא לא נבחרי ציבור

משה גפני: בסדר, נבחרי ציבור זה גם לא מילה גסה

משה גפני:  מה, יש לי איזה אינטרס? אנשים מצביעים עבורי שם? הם מצביעים עבורך

משה גפני:  אתה לא עושה רק מספיק

משה גפני:  כיוון שהיית בממשלה ולא קידמת את העדפת תוצרת הארץ

משה גפני:  אין לי טענות, אני יודע איך הממשלה עובדת

משה גפני:  אני רואה גם עכשיו

משה גפני:  זה לא איזה ממשלה כזו או ממשלה אחרת

משה גפני:  אבל לבוא ולהגיד מקצועי

משה גפני:  מה זה מקצועי? מי שלא עוזר לסינרג’י, הוא לא מקצועי, נקודה

משה גפני:  אלכס

אלכס מילר: תודה אדוני

משה גפני: אם אפשר, רק מקצועי

ינון אזולאי: אם אפשר רק לפני זה לשלוח תנחומים לממלא מקום יושב ראש ההסתדרות, רועי יעקב, שיושב שבעה על אביו

ינון אזולאי:  רועי יעקב, אנחנו נשלח לו תנחומים

ינון אזולאי:  אני גם ניחמתי אותו

אלכס מילר: יגיע

אלכס מילר:  היום אני אצלו

אלכס מילר:  תודה רבה

משה גפני: תמסור לו בשם הוועדה תנחומים על אביו, מה שאמר ינון זה בשם הוועדה כולה

אלון שוסטר: גם הנבחרים, וגם אנשי המקצוע

משה גפני: כן, בבקשה

אלכס מילר: תודה אדוני יושב הראש

אלכס מילר:  רק לחזק את דבריך, הסוגייה הזאת היא סוגיה מאוד מאוד חשובה וכמובן שמהירות ההחלטה היא בסופו של דבר לא רק בעניין של המפעל עצמו ותמ"א חוזית ומפעלים אחרים, אלא גם כמובן על העובדים

אלכס מילר:  גם אנחנו, אתה יודע, הייתי בטוח שהסוגייה הזאת צריכה לדון כאן

אלכס מילר:  אני מכיר את המשכן הזה כבר הרבה שנים

אלכס מילר:  אני חושב, אם עד 15 צריך הערות הציבור, לדעתי אדוני יושב הראש, עד 15 אתה מעביר חוק ומשנה את ההחלטה

אלכס מילר:  זה גם אפשרי

אלכס מילר:      אז אני חושב שבסופו של דבר הוועדה זאת דנה לא פעם אחת על הסוגיות האלה

אלכס מילר:  אני חושב שהמקצועיות גם של אנשי המקצוע וגם של הוועדה וגם כמובן של חברי הכנסת ששנים נמצאים כאן

אלכס מילר:  כמובן, אתה אדוני יושב הראש, יכולים באמת להביא באמת לסוגייה הזאת במהרה

אלכס מילר:  כמובן שזה נוגע לוועדה שאולי העולם שלה הוא קצת שונה מהעולם של ועדת הכספים, אז יכול להיות ששם הדברים יכולים להתעכב

אלכס מילר:  אני מקווה שלא

אלכס מילר:  ואני מקווה מאוד שהסוגייה הזאת תסתיים במהרה

אלכס מילר:  אנחנו כמובן נעשה כל מה שקשור אלינו בשביל לקדם את הסוגייה הזאת

אלכס מילר:  ושוב, תודה רבה לך

משה גפני: תודה רבה

משה גפני:  יש עוד מישהו שביקש? כן, ברוך רופא חולים

אליהו דלל: תודה רבה

אליהו דלל:  אני הייתי במפעל

אליהו דלל:  אני רוצה לומר לכם, לנהל עסק במדינת ישראל זאת בעיה קשה, לא פשוטה

אליהו דלל:  אבל לנהל עסק בעוטף עזה זה כמעט משימה בלתי אפשרית

אליהו דלל:  ולכן, אני חושב שאנחנו בוועדה, ואתה כיו"ר הוועדה, נתנו פה באמת גיבוי למפעל ועשינו כל מה שניתן

אליהו דלל:  והקושי הקטן הזה של לוח הזמנים וההתאמה, זה באמת דבר שניתן לפתור אותו ולסיים איתו, כדי באמת לתת למפעל לעמוד על הרגליים

אליהו דלל:       כשמסתכלים על המפעל הזה ורואים בעצם את כל אמצעי הייצור ורואים את העובדים, קרוב לאיזה 200 עובדים

אליהו דלל:  עכשיו, זה לא רק עובדים של המפעל

אליהו דלל:  המפעל הזה גם מספק שירותים מסביב

אליהו דלל:  אם זה שירותי ניקיון והסעדה

אליהו דלל:  כל על עובד שם יש לפחות עוד עובד אחד עקיף שהוא נמצא בעוטף עזה

אליהו דלל:  לכן חובתנו זה לעזור למפעל הזה ככל שניתן

משה גפני: תודה רבה

משה גפני:  משרד ראש הממשלה?      

אליהו דלל: דרך אגב, ראש הממשלה היה בסיור שם

משה גפני: הייתה החלטת ממשלה שם

אליהו דלל: הייתה החלטת ממשלה, נכון

משה גפני: טוב שאני בא מפעם לפעם למשרד ראש הממשלה ולמשרד האוצר, אז אני מברר למה לא מיישמים את החלטת הממשלה ואף אחד לא יודע לענות לי

משה גפני:  בבקשה, מר גלבוע זינגר

משה גפני:  אתה מנהל צוות תכנון ופיתוח מרחבי, כן?     

גלבוע זינגר: אמת

משה גפני: מה אתה יכול לעזור לנו בעניין הזה? אתה מבין שאנחנו עוסקים בנושא הרבה זמן

משה גפני:  גם הממשלה הקודמת לא קידמה את העניין הזה

משה גפני:  הייתה אפשרות לעשות את זה, בגלל שהסתיים הנושא של העדפת תוצרת הארץ הסתיים כבר ביולי 2020

משה גפני:  המציאות היא שזה עלול לגרום לכך שהמפעל ייסגר

משה גפני:  כיוון שאם לא יחילו את זה רטרואקטיבית ואם יתנו העדפה לכל מיני מפעלים אחרים, המפעל לא יוכל להחזיק מעמד

משה גפני:  זה אני חושב התפקיד שלך, במשרד ראש הממשלה

משה גפני:  אתה מנהל צוות תכנון ופיתוח

משה גפני:  אז מה יש לך לומר על העניין הזה?     

אליהו דלל: זה מה שאומרים הועילו חכמים בתקנתם

משה גפני: בבקשה

משה גפני:  הנה, נאמר

גלבוע זינגר: אתה יכול לדייק יותר בשאלה? אתה שואל איך אני יכול לעזור?     

משה גפני: בטח

גלבוע זינגר: מעולה

גלבוע זינגר:  אז בעצם ראינו, משרד האוצר הציג תשובה שהיא לא רעה

גלבוע זינגר:  עד ה-15 ביולי בעצם, עוד פחות משבועיים, הערת ציבור

גלבוע זינגר:  ולאחר מכן צריך לקבוע דיון בוועדת חוקה

ינון אזולאי: לא, השאלה המרכזית, אני אמקד אותך

גלבוע זינגר: רק אם זה מאושר בוועדת חוקה?     

ינון אזולאי: לא, לא, נמקד

ינון אזולאי:  זאת לא השאלה

ינון אזולאי:  מיקוד, אני אתן לך מיקוד

ינון אזולאי:  המיקוד זה רטרואקטיבי, אבל זה לא המונח הנכון להגיד רטרואקטיבי

ינון אזולאי:  המונח הנכון להגיד אלה שעדיין לא הציעו את ההצעות במכרז

ינון אזולאי:  זה המונח האמיתי

ינון אזולאי:  אז שם, אם אתה רוצה לעזור, ונראה לי שיש לך רצון מאוד לעזור – תנו את כל הכוח שם והכול מסתדר

ינון אזולאי:  אנחנו נמשיך פה בוועדה, נעשה מה שצריך בוועדת החוקה

חגי אדרי: גם את ה-30 יום, חגי אדרי, סמנכ"ל התאחדות התעשיינים

משה גפני: אז רגע, אני תכף אתן לך

משה גפני:  דקה

משה גפני:  לא נרשמת בכלל

משה גפני:  בבקשה, תכף אני אתן לך

משה גפני:  כן, מר זינגר?     

גלבוע זינגר: עניין הרטרואקטיבי לא רטרואקטיבי, פה כן, פה צריך אנשי המקצוע, שזאת המומחיות שלהם

גלבוע זינגר:  יש אנשים שמתמחים

משה גפני: אני לא אוהב את המילה הזאת

ינון אזולאי: למה שאלת מה אפשר לעזור? כאילו, שאלת זה העזרה היחידה

ינון אזולאי:  לא מעמיסים עליך, מילה

ינון אזולאי:  לא נעמיס עליך

ינון אזולאי:  תביא לנו את זה, עזוב, הכול בסדר

ינון אזולאי:  אנחנו נסתדר עם השאר

גלבוע זינגר: אתה רוצה שאני אחזור בי מהאמירה?     

משה גפני: לא, לא, אני אסביר לך מה שחבר הכנסת ינון אומר

גלבוע זינגר: אנחנו אנשי מקצוע אבל, זה התפקיד שלנו

משה גפני: דקה

משה גפני:  בסדר, מקצוע

ינון אזולאי: מקצועית תעזור, אתה יודע

משה גפני: אני מכיר את אנשי המקצוע שישבו בצד הזה של השולחן ודיברו בעד חוק מסוים

משה גפני:  ואחרי כמה חודשים אני שומע אותם בצד השני שמדברים נגד

משה גפני:  אנשי מקצוע כמובן

משה גפני:  שם הם עברו לעבוד במקום במשרד ממשלתי, באיזה חברה פרטית ששילמה להם

ינון אזולאי: מסרט כחול לסרט כתום

משה גפני: הכול בסדר

משה גפני:  כבר אי אפשר לבלבל אותי עם אנשי מקצוע

משה גפני:  אני רוצה להגיד לך את הבעיה

משה גפני:  וזה, כל אחד יש לו את הקטע שהוא יכול להתמקד בו

משה גפני:  זה מה שאמר לך ינון אזולאי

משה גפני:  מה שקורה עכשיו זה שהעניין נסחב הרבה זמן ואני לא נכנס להיסטוריה למה זה קרה

משה גפני:  אני יכול להאשים את משרד ראש הממשלה, אני יכול להאשים את משרד האוצר, את משרד הכלכלה

משה גפני:  אני יכול, אני לא רוצה לעשות את זה

משה גפני:  אני רוצה את הפתרון

משה גפני:  והפתרון הוא, אנחנו עומדים בפניו, ב-15

משה גפני: 7

משה גפני: 2023 תסתיימנה הערות הציבור

משה גפני:  מה תהיה הבעיה? הבעיה תהיה שעדיין לא נכנסו למכרז

משה גפני:  עדיין לא נכנסו לכל העניין הזה והרטרואקטיביות הוא קריטי

משה גפני:  מכיוון שהמציאות הזאת, שיוכלו להשתתף במכרז, שסינרג'י תוכל להשתתף ואלה שנמצאים בעוטף עזה, יוכלו להשתתף במכרז

משה גפני:       ראש הממשלה זה המשרד המתאים ביותר לטפל בעניין הזה, כיוון שבמשרד האוצר, אתה יודע, זה יהיה די שבלוני

משה גפני:  יבואו ויגידו ככה הכללים קובעים ולכן לא יכול להיות רטרואקטיבי

משה גפני:  הם גם רמזו על זה עכשיו בעניין הזה וגם משרד הביטחון

משה גפני:  משרד ראש הממשלה הוא משרד על, הוא רואה ראייה כוללת יותר

משה גפני:  ובראייה הכוללת יותר אתה, שמייצג את משרד ראש הממשלה, צריך להיכנס לעניין

משה גפני:  ולדאוג לכך שכל עוד שהמכרז לא יצא אין את הבעיה של אי השוויון

משה גפני:  שיוכלו לעשות את זה גם על מכרזים רטרואקטיביים

משה גפני:  אחרת לא פתרנו את הבעיה

משה גפני:  בבקשה

גלבוע זינגר: אם הבנתי נכון בין השורות ממה שנציג משרד האוצר אמר, הם התנגדו לנושא שנקרא רטרואקטיבי

משה גפני: הוא עוד לא נכנס לכל הפרטים

גלבוע זינגר: כן, כן

משה גפני: הוא אמר שהוא ייכנס, בגלל שעדיין לא יצא המכרז

גלבוע זינגר: יפה, אז זה לא מדובר על רטרואקטיבי

עופר קורלנדר: יצא המכרז, אך לא הוגשה הצעת מחיר

ינון אזולאי: לא הוגשה הצעת מחיר, כן

גלבוע זינגר: לכן, אם הבנתי נכון בין השורות, כי זה תחום ההתמחות שלי, מכרזים

גלבוע זינגר:  כל עוד מכרז הוא עדיין לא יצא או לא נסגר, צריך לברר עם לשכה משפטית או מי שלא צריך לברר איתו - - -     

משה גפני: כן, אבל במקרים רגילים, אז היו אומרים בוא, זה לא חל, זה מכאן ואילך

משה גפני:  במקרה הזה זה לא כך

משה גפני:  במקרה הזה, הנושא המרכזי הוא הנושא הזה שעוטף עזה יקבל העדפה שלא הייתה עד שיצאו התקנות האלה

משה גפני:  בגלל שהתקנות האלה כבר שלוש שנים שלא יצאו

משה גפני:  זה עמד באוויר ככה

ניסים פרץ: נכון חברים, זה מאוד פשוט

ניסים פרץ:  אם באפריל כשקיבלה הממשלה את ההחלטה שלה, הדברים האלה כבר היו נכנסים לתוקף לא היינו צריכים בכלל לדון בכל הסיפור הזה

ניסים פרץ:  אז חברים, רק אנחנו מבקשים ליישם את זה ולא למרוח את זה

ינון אזולאי: רק לדייק את גלבוע

ינון אזולאי:  רק לדייק, נציג של החשב הכללי, נכון?      

אלון קינסט: אוצר, כן

ינון אזולאי: לא, של החשב הכללי במשרד האוצר

ינון אזולאי:  אני לא סתם מדייק את זה

ינון אזולאי:  כי הוא אומר שהם התנגדו לזה מלכתחילה

ינון אזולאי:  רק אחר כך הם מיישמים את מה שההחלטה הייתה

ינון אזולאי:  עכשיו, אני גם אגיד, אחדד את זה יותר

ינון אזולאי:  אם היו מיישמים את ההחלטה שהייתה, לא היינו מגיעים לעכשיו, כי היו צריכים ליישם את זה לפני מספר חודשים

ינון אזולאי:  מכיוון שאז לא יישמו את ההחלטה שהייתה כי הם התנגדו מלכתחילה

ינון אזולאי:  עברה החלטת ממשלה למרות התנגדותם בדרג המקצועי, כמו שאתם אוהבים להגיד, מקצועי, מקצועי

ינון אזולאי:  הם היו צריכים ליישם את ההחלטה

ינון אזולאי:  הם עדיין משכו את העניין הזה, כי ניסו עדיין לראות איך אפשר להוריד את זה

משה גפני: הלוואי וזה נכון מה שאתה אומר ינון

משה גפני:  הלוואי וזה נכון שהם התנגדו

ינון אזולאי: תשאיר אותי בתמימות שלי, תשאיר אותי בתמימות שלי, הרב גפני

משה גפני: לא, היום תמימות בכל הוועדות

ינון אזולאי: כן, יום התמימות

ינון אזולאי:  אבל אם הם היו אז, אז הם היו מאשרים, כלומר מסכימים ומריצים את זה כמו שהיה צריך להריץ וכמו שעכשיו הם עושים לא היינו מבקשים בכלל את הרטרואקטיביות

ינון אזולאי:  מכיוון שהם אז דחו את זה ולא יישמו את ההחלטה במיידי, אנחנו בעצם אומרים תיישם את זה רטרואקטיביות

ינון אזולאי:  זה מה שביקשנו

ינון אזולאי:  וזה גם לא בדיוק רטרואקטיביות

משה גפני: מהיום שקבילתם החלטה

ינון אזולאי: ופה העזרה שלך

משה גפני: שהממשלה קיבלה

גלבוע זינגר: שווה לשאול האם באמת הדברים השתהו

ינון אזולאי: הוא אמר

ינון אזולאי:  אני שאלתי והוא אמר

משה גפני: רגע, שנייה ינון

ינון אזולאי: רגע, יש לך ספק? זה לא היה? בוא נוציא תאריכים

חגי אדרי: חודשיים וחצי מהחלטת ממשלה לתסקיר זה לא משהו - - -     

משה גפני: רק שנייה

משה גפני:  אני אתן לך תשובה, בגלל שאני הייתי בעניין

משה גפני:  ואני הלכתי גם למשרד ראש הממשלה והלכתי גם למשרד האוצר ודיברתי עם כל הגורמים הבכירים

משה גפני:  והייתה לי ביד בקשה מוועדת הכספים, ממשרד ראש הממשלה, לאשר את זה אז

משה גפני:  העניין נסחב באופן כזה שאני לא רוצה לתת ציונים

משה גפני:  אבל הייתה החלטת ממשלה, על זה אין ויכוח

משה גפני:  היא לא יושמה בגלל שהיא לא יושמה

משה גפני:  לא בגללנו

משה גפני:  אני ביקשתי את זה

משה גפני:  והיה לי ביד, הייתה לי בקשה מוועדת הכספים

משה גפני:  והתברר שזה צריך ללכת לוועדת החוקה

משה גפני:  זה היה דבר שהבקשה זה כמו שינון אומר, אנחנו מבקשים מאז החלטת הממשלה תיישמו את זה

משה גפני:  לא צריכים העובדים בסינרג’י או במפעל אחר בשדרות או בכל מקום אחר בעוטף לסבול בגלל שלקח זמן כל העניין

משה גפני:  עד שבעצם התברר לנו שזה ועדת חוקה

משה גפני:  לכן העול שמוטל עכשיו לפתור את הבעיה הוא עליך

משה גפני:  תהיה לו כתובת, נוכל להאשים מישהו

ינון אזולאי: הוא שואל אם הוא יכול לקחת את זה שהוא אישר לך לבקש משהו שהוא יכול לעזור

ינון אזולאי:  הוא אומר תשאיר את זה ככה באוויר

ינון אזולאי:  הוא כרגע לא מעוניין, לא שהוא לא מעוניין, הוא מעדיף את העזרה - - -     

משה גפני: לא, הוא לוקח את זה

משה גפני: מר זינגר, אתה תיקח את העניין הזה בתיאום עם משרד הביטחון, בתיאום עם החשב הכללי

משה גפני:  אני מבקש, לפי כל ההיגיון שעומד מאחורי העניין הזה, צריך מאז החלטת הממשלה ליישם את זה

משה גפני:  קוראים לזה רטרואקטיבי

משה גפני:  זה לא רטרואקטיבי בגלל שעדיין לא הוצעו הצעות

גלבוע זינגר: יפה

גלבוע זינגר:  אתה, שוב, אם אני אוכל לא לקרוא לזה רטרואקטיבית, כי משפטית אני אומר לך שזה בלתי אפשרי

משה גפני: מאה אחוז

ינון אזולאי: אין בעיה, אל תקרא לזה רטרואקטיבי

גלבוע זינגר: כי אחרת אתה כבר הופך את זה למשהו שהוא - - -     

משה גפני: מהשעה 11:53

ינון אזולאי: אני מבקש לא להציג את זה בתור רטרואקטיביות גם בזה

ניסים פרץ: לא נציג את זה בהצעות

משה גפני: מהשעה 11:53 לא קוראים לזה יותר רטרואקטיבי

ניסים פרץ: אנחנו גם לא נשתמש בביטוי הזה כשאנחנו נגיש את ההערות שלנו

משה גפני: תודה רבה

משה גפני:  תודה

משה גפני:  בבקשה

גלבוע זינגר: זה מקצועית, לא משפטית

משה גפני: בסדר גמור

משה גפני:  אני רק רוצה, אם תוכל לעדכן אותנו כשתיתקל בקשיים, בגלל שתיתקל בקשיים

ינון אזולאי: הוא מעודד אותך סך הכול

משה גפני: כן, תעודד אותנו

ינון אזולאי: הרב גפני, התפקיד שלו זה לאתגר

ינון אזולאי:  חלק מהתפקיד

משה גפני: לא הכול

משה גפני:  חלק, זה נכון

משה גפני:  כן, אני לצערי הרב, אני מכיר את משרדי הממשלה ואני יודע

משה גפני:  בסדר

משה גפני:  התאחדות התעשיינים, רצית להגיד משהו? רק לפרוטוקול תציג את שמך

חגי אדרי: חגי אדרי

חגי אדרי:  ראשית, תודה רבה לך כבוד היו"ר על הדיון הזה ובכלל על הליווי בשנים האחרונות של הנושא הזה

חגי אדרי:  לא נשאר הרבה מה להוסיף, כי רוב הדברים נאמרו

משה גפני: מה זה? את כל הנושא של התאחדות התעשיינים אני מלווה

חגי אדרי: נכון, זה גם נכון

חגי אדרי:  אין הרבה מה להוסיף

ינון אזולאי: אם אפשר להודות על זה בנפרד, גם על כל הליווי

חגי אדרי: אחד, אחד, כל חברי הוועדה וכל הליווי

ינון אזולאי: לא, לא, רק לרב גפני, אנחנו רק נספחים

משה גפני: אתה צודק

אליהו דלל: סליחה, יש לנו זכויות גם

ינון אזולאי: אה, לך יש פריימריז, לך אין בעיה

חגי אדרי: חברים, אני רק רוצה להבהיר

חגי אדרי:  הכול כאן נאמר והכל נכון והכל חשוב

חגי אדרי:  בסופו של דבר אנחנו מדברים על החלטה שהתקבלה לפני למעלה מחודשיים וחצי

חגי אדרי:  אנחנו מורגלים בהחלטות ממשלה וביישום שלהן

חגי אדרי:  במיוחד כשהן כאלה פשוטות, זה יכול לקרות הרבה יותר מהר

חגי אדרי:  המשמעות שאם זה לא עובר במושב הזה, או כמו שדיברנו כאן עכשיו לגבי התחולה הלא רטרואקטיבית, אבל התחולה מיום קבלת ההחלטה, יכולה להיות משמעות הרסנית גם למפעל שדיברנו עליו וגם למפעלים אחרים שנמצאים באזור

חגי אדרי:  לכן הבקשה שלנו היא לדאוג וללוות את זה כמה שיותר צמוד, כדי לוודא שזה עובר עוד במושב הזה

משה גפני: אני מכיר את המערכת

משה גפני:  אני מסכים עם מה שאתה אומר

משה גפני:  המערכת, פעמים רבות המערכת מקבלת החלטה

משה גפני:  זה יכול להיות גם החלטת ממשלה וזה יכול להיות גם החלטות בדרג יותר נמוך

משה גפני:  אם אתה לא עוקב אחרי זה ואתה לא הולך צעד אחרי צעד אחרי צעד, אתה יכול להתעורר כאן בעוד שנה שנתיים ולשאול רגע, למה החלטת הממשלה לא יושמה

משה גפני:  אני לא מתכוון לעשות את זה

משה גפני:  אני אמרתי, גם שזה לא יהיה, בסוף את הקרדיט יקטוף מישהו אחר, לא אני

משה גפני:  אבל אני יודע שאם אני לא אלך אחרי זה צעד אחרי צעד זה לא יקרה

משה גפני:  לכן אמרתי, אני אבוא לישיבה בוועדת החוקה, בעזרת השם

משה גפני:  אני עוקב אחרי זה, ועכשיו יש לי כבר פרטנר, משרד ראש הממשלה

משה גפני:  אני מבקש שזה יהיה מיד

משה גפני:  שיקיימו את הדיון הזה בחשב הכללי, יחד עם משרד הביטחון, יחד איתך, לקיים את הדיון הזה לפני שמסתיים הערות הציבור

משה גפני:  תהיה הערת ציבור לגבי העניין של החלטת הממשלה שהיא צריכה להיות מיושמת

משה גפני:  אני מבקש על זה שתגידו לי איפה אנחנו עומדים, עוד לפני שמסתיימים הערות ציבור

ינון אזולאי: מר זינגר, תדע לך שהרב גפני לא מוצא לו מהר פרטנרים

ינון אזולאי:  קח את זה לתשומת ליבך

ינון אזולאי:  ואם תצליח אתה תהיה פרטנר קבוע

גלבוע זינגר: אני לא יודע אם זה איום או - - -     

ינון אזולאי: אני לא יודע, כל אחד לוקח את זה למקום שלו

משה גפני: תודה רבה, אני מודה לכם רבותיי

משה גפני:  תודה רבה

משה גפני:  הפסקה ארבע דקות

משה גפני:  בעוד ארבע דקות יהיה שר האוצר על הנושא של הבנקים והריבית

משה גפני:  תודה רבה